stanford-oval/wikipedia huggingface dataset:
Ronald Delany

| Mitalit | Mitalit | Mitalit |  |
| --- | --- | --- | --- |
|  Ronald Delany |  Ronald Delany |  Ronald Delany |  |
Maa:   Irlanti
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 1500 m |  |
| EM-kilpailut  | EM-kilpailut  | EM-kilpailut  |  |
|  Pronssia | Tukholma 1958 | 1500 m |  |
Ronald "Ron" Michael Delany (s. 6. maaliskuuta 1935 Arklow, Irlanti) on irlantilainen entinen keskimatkojen juoksija ja 1 500 metrin olympiavoittaja Melbournen kisoista 1956.
Delany opiskeli Yhdysvalloissa Villanovan yliopistossa, jonka yleisurheiluvalmentajana oli Jumbo Elliott. Delanyn ensimmäinen merkittävä saavutus oli finaalipaikka 800 metrillä vuoden 1954 EM-kisoissa Bernissä. Itse kilpailussa hän jäi viimeiseksi.
Kesäkuussa 1956 Delany juoksi seitsemäntenä juoksijana kautta aikojen haamumailin ajalla 3.59,0. Päivälleen puoli vuotta myöhemmin juostussa 1 500 metrin olympiafinaalissa kotiyleisönsä edessä juossut John Landy oli ennakkosuosikki. Viimeisen kierroksen alkaessa Delany oli vasta kymmenentenä, mutta tavaramerkikseen muodostuneella hurjalla kirillä hän ohitti kaikki edellään olleet ja voitti kultaa uudella olympiaennätyksellä 3.41,2.
Ulkorataennätyksiin Delany ei koskaan yltänyt, mutta kovana kirimiehenä hän voitti taktiikkajuoksut. Yhdysvaltain hallikilpailuissa hän saavutti peräti 40 peräkkäistä voittoa vuosina 1956–1959. EM-kisoissa 1958 Tukholmassa Delany jäi 1 500 metrillä pronssille. Rooman olympiakisoissa kaksi vuotta myöhemmin hän epäonnistui 800 metrillä. Sofian universiadeissa 1961 hän voitti kultaa 800 metrillä ajalla 1.51,1.
Ennätykset

880 jaardia 1.47,8
1 500 metriä 3.41,2
Maili 3.57,5
Maili (hallissa) 4.01,4 (ME)
Inazuma (1932)

| Inazuma / 電 |
| --- | --- |
 Inazuma

Aluksen vaiheet
Rakentaja:  Fujinagata
Kölinlasku:  7. maaliskuuta 1930
Laskettu vesille:  25. helmikuuta 1932
Palveluskäyttöön:  15. marraskuuta 1932
Tekniset tiedot
Uppouma:  1 778 t
Pituus:  118,5 m
Leveys:  10,4 m
Syväys:  3,2 m
Koneteho:  50 000 shp
Nopeus:  38 solmua
Miehistöä:  233
Aseistus
Aseistus:  6 × 127 mm/50 type 3 -tykkiä kaksiputkisina Malli B -asennuksina 2 × 13 mm type 93 -ilmatorjuntakonekivääriä 9 × 61 cm torpedoputkea
Inazuma (jap. 電) oli keisarillisen Japanin laivaston Akatsuki-luokan hävittäjä toisessa maailmansodassa.
Valmistus

Alus tilattiin Fujinagatan telakalta, missä köli laskettiin 7. maaliskuuta 1930. Alus laskettiin vesille 25. helmikuuta 1932 ja valmistui vielä saman vuoden lopulla 15. marraskuuta.
Palvelus

Alus muodosti Tyynenmeren sodan alkaessa sisaralustensa kanssa 6. hävittäjäviirikön. Alus osallistui viirikön mukana Malesiaan ja Alankomaiden Itä-Intiaan tehtyihin maihinnousuihin sekä Midwayn taisteluun. Se liitettiin viirikön mukana osaksi 4. hävittäjälaivuetta, jonka tehtävänä oli toimittaa täydennyksiä Guadalcanalille.
Matt Dennis

Matthew Loveland ”Matt” Dennis (11. helmikuuta 1914 Seattle – 21. heinäkuuta 2002 Riverside) oli yhdysvaltalainen muusikko ja laulunkirjoittaja.
Dennisin molemmat vanhemmat olivat vaudeville-esiintyjiä. Hän opetteli pianonsoittoa varhaisella iällä ja soitti vuonna 1933 Horace Heidtin yhtyeessä ollessaan vasta 19-vuotias. Hän työskenteli 1930-luvulla laulajana ja pianistina Hollywoodin yökerhoissa. 1940- ja 1950-luvulla hän kirjoitti useita menestyskappaleita Frank Sinatralle toimiessaan Tommy Dorseyn orkesterin säveltäjänä ja sovittajana. Kaikki Dennisin Dorseylle säveltämät kappaleet sanoitti Tom Adair. Dennis sovitti musiikkia myös Glenn Millerin AAF Orchestralle ja nauhoitti 1950-luvulla myös omalla nimellään.
1960-luvulla Dennis työskenteli yökerhoesiintyjänä ja teki musiikkia radioon ja televisioon. Hän toimi Dick Haymesin radio-ohjelmassa musiikillisena johtajana. Dennis julkaisi kaksi pianonsoiton oppikirjaa, Introduction to the Blues ja You Can Teach Yourself Piano. Hänet valittiin vuonna 2010 Songwriters Hall of Fameen.
Sävellyksiä

”Will You Still Be Mine?” (1940)
”Let’s Get Away from It All” (1941)
”Everything Happens to Me” (1941)
”Violets for Your Furs” (1941)
”The Night We Called It a Day” (1942)
”Angel Eyes” (1946)
Diskografia

Dennis, Anyone? (1955)
She Dances Overhead: The Songs of Rodgers and Hart (1955)
Play Melancholy Baby (1956)
Matt Dennis Plays and Sings (1958)
Welcome Matt Dennis! (1959)
Indianapolis Olympians

| Indianapolis Olympians |
| --- | --- |
Konferenssi:  Läntinen
Divisioona:  Läntinen
Perustettu:  1949
Historia:  Indianapolis Olympians 1949–1953
Areena:  Hinkle Fieldhouse
Kotipaikka:  Indianapolis, Indiana
Värit:           
Mestaruudet:  0
Konferenssin mestaruudet:  0
Divisioonan mestaruudet:  1 (1950)
Indianapolis Olympians oli vuosina 1949–1953 toiminut NBA-seura.
Historia

Seura perustettiin vuonna 1949 Indianapolis Jetsin tilalle. Jets kärsi talousongelmista, jolloin Kentuckyn yliopiston entiset pelaajat ostivat seuran. Seura nimettiin Olympiansiksi, sillä Kentuckyn pelaajat olivat voittaneet olympiakultaa Lontoon olympialaisissa. Ensimmäisellä NBA-kaudella seura voitti läntisen divisioonan. Pudotuspeleissä seura eteni divisioonan loppuotteluihin, joissa Anderson Packers voitti seuran otteluvoitoin 2–1. Tammikuussa 1950 yliopistokoripallossa tuli esille sopupeliskandaali, jonka johdosta Olympiansin pelaajat Ralph Beard ja Alex Groza saivat elinikäiset kilpailukiellot NBA:han. Kausina 1950–1953 Olympians eteni aina divisioonansa välieriin, mutta putosi joka kerta jatkosta. Kilpailukieltojen ja loukkaantumisten rasittamana seura lopetti toimintansa vuonna 1953.
Aiheesta muualla

Basketball-Reference (englanniksi)
Ille (joki)

| Ille (bretoniksi) |
| --- | --- |
 Ille kanavoituna Rennesissä
Alkulähde:  La Guzardière  48°22′20″N, 1°39′19″W
Laskupaikka:  Rennes, Vilaine  48°06′30″N, 1°41′50″W
Maat:  Ranska
Pituus:  48,7 km
Alkulähteen korkeus:  79 m
Valuma-alue:  470 km²
 Vilainen valuma-alue, Ille sijaitsee Rennesin pohjoispuolella
Ille on Ranskan Bretagnessa, Ille-et-Vilainen departementissa virtaava joki. Se laskee Vilaineen Rennesissä, ja Ille-et-Vilainen departementti on saanut nimensä näiden jokien mukaan.
Nimen alkuperä

Illen nimi on samaa alkuperää kuin saarta tarkoittava ranskan kielen sana île.  Sen vanhoja kirjoitusasuja ovat olleet: Q. d. Insula (1037), Isla (1085), Ysla (1230) ja Yle (1302).
Joen bretoninkielinen nimi on An Il.
Ille-joen nimi esiintyy monissa seudun paikannimiä. Sellaisia ovat jokivarren kuntien nimet Saint-Médard-sur-Ille, Saint-Germain-sur-Ille ja Montreuil-sur-Ille. Illen ja Vilainen mukaan on saanut nimensä myös Ille-et-Vilainen departementti.
Maantiede

Ille on kokonaan Ille-et-Vilainen departementin alueella ja kulkee yhdentoista kunnan kautta. Sen lähteet ovat Lanriganin, Saint-Léger-des-Prés’n ja Dingén kuntien rajalla lähellä La Butte-d'Ille -nimistä kukkulaa, 78 metrin korkeudella meren pinnasta. Illen yläjuoksua nimitetään myös Guzarièren puroksi.
Illen varrella sijaitsevat Montreuil-sur-Ille, josta johtaa Ranceen Illen-Rancen kanava, ja Saint-Médard-sur-Ille. Se muodostaa rajan länsipuolella olevan Melessen ja itäpuolella olevan Saint-Germain-sur-Illen välillä, ennen kuin se kulkee itäpuolitse Chevaignén ohi. Joki jatkuu edelleen Betton ja Saint-Grégoiren kautta ja saapuu lopulta Rennesiin, jossa se yhtyy Vilaineen oikealta 28 metrin korkeudella merenpinnasta.
Maantiede > Vesistöjärjestelyt

Ille on 48,7 kilometrin pituinen ja kulkee suurelta osin luonnollisessa uomassa mutta osittain myös kanavoituna.  Montreuil-sur-Illen ja Rennesin välillä joki kulkee paikoitellen kanavan vierellä, paikoitellen se itse on kanavoitu.
Maantiede > Jokivarren kunnat

Ille on kokonaan Ille-et-Vilainen departementissa. Se kulkee seuraavien kuntien kautta: Dingé, Saint-Léger-des-Prés, Lanrigan, Montreuil-sur-Ille, Saint-Médard-sur-Ille, Saint-Germain-sur-Ille, Melesse, Chevaigné, Betton, Saint-Grégoire ja Rennes.
Maantiede > Valuma-alue

Illen valuma-alue on 470 neliökilometrin laajuinen. Se on jaettu neljään hydrografiseen vyöhykkeeseen.
Maantiede > Hallinto

Vilainen valuma-alueen ja myös Illen vesistöjärjestelyjä hallinnoi vuonna 2017 perustettu Syndicat Mizte EPTB Vilaine.
Sivujoet

Illen suurin sivujoki on 34 kilometrin pituinen Illet.
Illeen laskevat vasemmalta puolelta seuraavat sivujoet:
Boulet’n puro, 7 km
Andouillé, 11 km
Illet, 34 km.
Oikealta puolelta siihen laskevat:
Illen-Rancen kanava
Menardièren puro (7 km)
Jandiéren puro
Touchen puro
Ménuchèren puro
Quimcampoix’n puro
Gravellen puro (2 km)
Maren puro (4 km).
Hydrologia

Illen valuma-alueella vallitsee runsassateinen meri-ilmasto.
Illen virtaamaa vuoden eri kuukausina on seurattu 54 vuoden ajan, 1969–2022, Givryssä.  Koko vuoden keskivirtaama on keskimäärin 30,9 kuutiometriä sekunnissa kohdassa, jonka kautta kulkevan joen osuuden valuma-alue on 2490 km2.
| Illen keskivirtaama Givryssä eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 62,6 | 62,6 |
| Helmikuu | Helmikuu |    | 67,8 | 67,8 |
| Maaliskuu | Maaliskuu |    | 53,6 | 53,6 |
| Huhtikuu | Huhtikuu |    | 37,5 | 37,5 |
| Toukokuu | Toukokuu |    | 23,4 | 23,4 |
| Kesäkuu | Kesäkuu |    | 15,9 | 15,9 |
| Heinäkuu | Heinäkuu |    | 12,5 | 12,5 |
| Elokuu | Elokuu |    | 7,73 | 7,73 |
| Syyskuu | Syyskuu |    | 6,13 | 6,13 |
| Lokakuu | Lokakuu |    | 12,6 | 12,6 |
| Marraskuu | Marraskuu |    | 24,1 | 24,1 |
| Joulukuu | Joulukuu |    | 49,6 | 49,6 |
Alueen keskimääräinen vuotuinen sademäärä on 332 millimetriä.
Vesistöjärjestelyt ja ekologia > Illen-Rancen kanava

Illen yhdistää Ranceen Illen-Rancen kanava. Yhdessä jokien kanssa se muodostaa vesiyhteyden Rennesin ja Saint-Malon välille, ja koska Vilaine laskee Atlanttiin ja Rance Kanaaliin, samalla oikotien Kanaalilta Biskajanlahteen.
Kanava rakennettiin vuosina 1804–1832. Sen alkuperäisenä tarkoituksena oli toimia vastavetona brittien ylläpitämälle merien sululle. Kanavassa on 48 sulkua, ja sen yli johtaa useita siltoja.
Vesistöjärjestelyt ja ekologia > Veden laatu

Illen veden laatua on tarkkailtu useilla mittausasemilla. Ajoittain jokivedessä on havaittu niin korkeita nitraattipitoisuuksia, että se on luokiteltu huonolaatuiseksi.
Vesistöjärjestelyt ja ekologia > Suojelualueet

Illen varressa on useita luonnonsuojelualueita, joista useat on luokiteltu ekologisesti sekä eläin- ja kasvilajistoltaan merkittäviksi (ransk. zones naturelles d'intérêt écologique, faunistique et floristique, ZNIEFF). Sellaisia ovat:
Fontaine de l’Ille (14 hehtaaria)
Étang aux moines Dingéssä (20 hehtaaria)
Marais des petis vaux Dingén eteläpuolella (52 hehtaaria).
Rennesissä Illen ja Saint-Martinin kanavan väliin jää 30 hehtaarin laajuinen saari, jossa on vain vähän vähän kaupunkimaista asutusta. Suuren osan siitä muodostavat Saint-Martinin niityt.
Vesistöjärjestelyt ja ekologia > Matkailukohteita

Joen kanavoidulla osuudella jokimatkailu on vilkasta. Vaellusreitti (sentier de grande randonnée) nro 37 ylittää Illen Montreuil-sur-Illen kohdalla.
Saint-Grégoiressa on Canoë Kayak Club de l'ile Robinson -nimisellä kanoottikerholla tukikohtansa.
Hédé-Bazougesissa pidettiin vuodesta 2008 lähtien vuosittain jazzfestivaali "Jazz aux Écluses"., joka kuitenkin on nyttemmin lopetettu..
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Ille
Käännös suomeksi
Indravarman I

| Indravarman I> Khmerien valtakunnan kuningas |
| --- | --- |
Valtakausi:  n. 877 – 889
Edeltäjä:  Jayavarman III
Seuraaja:  Yasovarman I

Syntynyt:  900
Kuollut:  889
Puoliso:  Indradevi
Lapset:  Yasovarman I
Isä:  Pṛthivīndravarman
Äiti:  Pṛthivīndradevī
Uskonto:  hindulaisuus
Indravarman I oli khmerien valtakunnan kuningas n. 877–889. Indravarman I:n aikana valtakunta laajeni nykyistä Kambodžaa suuremmalle alueelle.
Indravarman I kehitti valtakunnan keinokastelujärjestelmää ja rakennutti Preah Kon ja Bakongin temppelit.
Indinaviiri

| --- | --- |


Indinaviiri
Systemaattinen (IUPAC) nimi
(2S)-1-[(2S,4R)-4-bentsyyli-2-hydroksi-5-[[(1S,2R)-2-hydroksi-2,3-dihydro-1H-inden-1-yyli]amino]-5-oksopentyyli]-N-tert-butyyli-4-(pyridin-3-yylimetyyli)piperatsiini-2-karboksamidi
Tunnisteet
CAS-numero: 150378-17-9
ATC-koodi: J05AE02
PubChem CID: 5362440
DrugBank: DB00224
Kemialliset tiedot
Kaava: C36H47N5O4 
Moolimassa: 613,786
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 153–154 °C 
Farmakokineettiset tiedot
Hyötyosuus:  ?
Proteiinisitoutuminen: 60 %
Metabolia: Hepaattinen
Puoliintumisaika: 1,8 h
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Indinaviiri (C36H47N5O4) on proteaasien estäjiin kuuluva viruslääke, jota käytetään HIV- ja AIDS-potilaiden hoidossa.
Vaikutusmekanismi ja haittavaikutukset

Indinaviiri vaikuttaa HIV-virukseen estämällä viruksen proteaaseja toimimasta. Indinaviiri on peptidomimeetti eli muistuttaa rakenteeltaan peptidejä ja sitoutuu viruksen proteaasin aktiiviseen keskukseen peptidien ja proteiinien sijasta. Tämä johtaa viruksen tarvitsemien proteiinien ja entsyymien synteesin estymiseen ja virukset eivät pääse kehittymään lisääntymiskykyisiksi. Indinaviirin rakenteessa vaikuttavia ryhmiä ovat peptidirungon lisäksi indaminoliryhmä ja hydroksyyliryhmä.
Indinaviirin haittavaikutuksia ovat muiden proteaasien inhibiittoreiden tavoin vatsaoireet kuten vatsakivut, ripuli ja huonovointisuus. Lisäksi lääkeaine voi aiheuttaa maksan entsyymiarvojen nousua, hyperglykemiaa ja virtsakivien muodostumiseen.
Synteesi

Indinaviirille on kehitetty viisivaiheinen asymmetrinen synteesi. Synteesin lähtöaineena on indeeni, joka ensimmäisessä vaiheessa hapetetaan epoksidiksi. Muita synteesin vaiheita ovat asymmetrinen alkylointi ja asymmetrinen epoksidin avaaminen amiinin avulla.
Dervissisota

Dervissisota, jota Britanniassa kutsuttiin aikalaislehdistössä nimellä Hullu-Mullahin pyhät sodat ja myöhemmin Somalimaan sotaretki, oli Somaliassa vaikuttaneen Mohammad Abdille Hassanin johtaman dervissi-liikkeen sota ulkomaisia siirtomaavaltoja ja valloittajia vastaan 1900-luvun kahtena ensimmäisenä vuosikymmenenä. Sodan osapuolina olivat Mohammidin perustama Dervissivaltio somaliliittolaisineen ja Britannia, Italia ja Etiopia, joiden puolelle menivät myös ne somaliklaanit, jotka vastustivat Mohammadia. Britannia joutui ajoittain evakuoimaan omaa väkeään  Brittiläisestä Somalimaasta..
Derbyn silkkikehräämö

Derbyn teollisuusmuseo, jossa aikoinaan oli silkkikehräämö.
Derbyn silkkikehräämö on 1700-luvun silkkikehräämö Derbyn kaupungissa Englannissa. Kehräämössä toimii nykyisin Derbyn teollisuusmuseo.
Merkitys

Derbyn silkkikehräämöön kehitettyjä rakenteita ja toimintaperiaatteita käytettiin monissa muissa tulevissa tehtaissa. Vuoteen 1850 mennessä Britannian silkintuotannossa työskenteli yli miljoona henkeä.
Samaan Derwentjoen laaksoon rakennettiin myöhemmin lisää tekstiilitehtaita, jotka yhdessä muodostavat vuodesta 2001 alkaen Unescon maailmanperintökohteen. Alkuperäisestä Derbyn silkkikehräämörakennuksesta on varsin vähän jäljellä, sillä se uusittiin perusteellisesti tulipalon jälkeen vuonna 1910. Takorautaiset portit vuodelta 1725 ovat English Heritagen suojelulistalla.
Yksityiskohta suojelluista porteista.
Indometasiini

| --- | --- |

Indometasiini
Systemaattinen (IUPAC) nimi
2-{1-[(4-klorofenyyli)karbonyyli]-5-metoksi-2-metyyli-1''H''-indol-3-yyli}etikkahappo
Tunnisteet
CAS-numero: 53-86-1
ATC-koodi: C01EB03
PubChem CID: 3715
DrugBank: APRD00109
Kemialliset tiedot
Kaava: C19H16NClO4 
Moolimassa: 357,8 g/mol
Fysikaaliset tiedot
Sulamispiste: 76 °C
Farmakokineettiset tiedot
Hyötyosuus: 100 % oraali, 80–90 % rektaali
Proteiinisitoutuminen: 99 %
Metabolia: Hepaattinen
Puoliintumisaika: 4,5 tuntia
Ekskreetio:  ?
Terapeuttiset näkökohdat
Raskauskategoria:  C(US) 
Reseptiluokitus:    
Antotapa: Oraalinen, rektaalinen
Indometasiini on etikkahappojohdoksiin kuuluva tulehdusta ja kipua lievittävä tulehduskipulääke. Indometasiini on ensimmäinen niin sanotuista "uuteen sukupolveen" kuuluvista tulehduskipulääkkeistä, joka tuli käyttöön 1960-luvulla. Se on tehokas tulehduskipulääke mutta haittavaikutustensa vuoksi se on nykyään yhä harvemmin käytetty. Indometasiinia on käytetty etenkin nivelkipuihin, sillä se tunkeutuu hyvin nivelnesteeseen.
Aiheesta muualla

Terveyskirjasto: Indometasiini
Kyoto Encyclopedia of Genes and Genomes (KEGG): Indometacin (englanniksi)
ChemBlink: Indometacin (englanniksi)
Kipulääkkeet eli analgeetit
| --- | --- |
Tulehduskipulääkkeet:  asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit:  alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut:  parasetamoli |  kannabinoidit (lääkekannabis)
In Salah

| In Salah عين صالح |
| --- | --- |
 In Salahin kaupunginportti vuonna 1991.
 In Salah
 Koordinaatit: 27°15′0″N, 2°31′12″E 
Valtio:  Algeria
Maakunta:  Tamanrasset
Hallinto:  
 – Asutustyyppi:  Kaupunki
Väkiluku (2008)  (väestönlaskenta):  32 518
Aikavyöhyke:  UTC+1
Infobox OKVirheellinen NIMI-arvo: 
In Salah (myös 'I-n-Salah, 'Ayn Şālah̨, 'Ayn Şalih, Aïn Salah) (arab. عين صالح‎, suom. ”suolainen vesi”) on kaupunki Tamanrassetin maakunnassa Algeriassa. Asukkaita kaupungissa on 32 518 (2008). Aikoinaan In Salah oli kauppakaupunki, jonka kautta kulki etelästä norsunluuta, orjia ja kultaa, joita vaihdettiin pohjoisesta tulleisiin eurooppalaisiin tuotteisiin. Nykyisin kaupungin pääelinkeino on taatelinkasvatus.
In Salahissa on esimerkiksi suuri sairaala, postitoimisto, pankki, matkatoimistoja, hotelli ja kahviloita. Kahdeksan kilometriä kaupungin keskustasta koilliseen sijaitsee lentoasema, jonne on viikoittain lento Algerian pääkaupungista Algerista ja etelässä sijaitsevasta Tamanrassetista. Kaupungin linja-autoasema (gare routière) sijaitsee noin 20 minuutin kävelymatkan päässä keskustasta koilliseen. Linja-autoasemalta liikennöi linja-autoja Ghardaïaan, Tamanrassetiin ja Adrariin.
Dakar-rallin reitti on kulkenut In Salahin kautta vuosina 1979–1980 ja 1984–1987.
Maantiede

In Salah sijaitsee Algerian keskiosassa ja kuuluu Tamanrassetin maakuntaan (wilaya). Kaupungista on matkaa Aoulefiin 180 kilometriä, Regganeen 270km ja Tamanrassetiin 700 km. In Salahista etelään sijaitsee Ahaggarin kansallispuistoon kuuluva Tassili d'Immidirin alue vuorineen ja kanjoneineen.
In Salah on nykyisin jakaantumassa kahtia, sillä liikkuva hiekkadyyni on etenemässä kaupungin keskustassa lännen suunnasta noin metrin matkan viidessä vuodessa. Kun dyyni tavoittaa jonkin rakennuksen ja hautaa sen, kuluu sukupolvi tai kaksi, ennen kuin rakennus on jälleen hiekasta vapaana. Sen jälkeen rakennuksessa ennen dyynin alle jäämistä asuneen asukkaan sukulaiset kunnostavat rakennuksen ja asettuvat asumaan sinne.
Väestö

| In Salahin väkiluvun kehitys vuoden 1977 väestönlaskennasta  vuoden 2008 väestönlaskentaan sekä vuoden 2012 arvio:> Vuosi | In Salahin väkiluvun kehitys vuoden 1977 väestönlaskennasta  vuoden 2008 väestönlaskentaan sekä vuoden 2012 arvio:> Väkiluku | In Salahin väkiluvun kehitys vuoden 1977 väestönlaskennasta  vuoden 2008 väestönlaskentaan sekä vuoden 2012 arvio:> Lähde |
| --- | --- | --- |
| 1977 | 12 561 |  |
| 1987 | 19 024 |  |
| 1998 | 28 022 |  |
| 2008 | 32 518 |  |
| 2012 (arvio) | 36 365 |  |
Aiheesta muualla

Kuvia tai muita tiedostoja aiheesta In Salah Wikimedia Commonsissa
In Salahin kartta ja kuvia (Arkistoitu – Internet Archive) (englanniksi)
Descartes-luokka

| Descartes-luokka |
| --- | --- |


Tekniset tiedot
Uppouma:  3 960 t
Pituus:  96,32 m (pp)
Leveys:  12,98 m
Syväys:  6,50 m
Koneteho:  2-akselinen VTE, 16 Belleville-kattilaa, 8 500 ihp
Nopeus:  19,5 solmua
Miehistöä:  383-401
Aseistus
Meritorjunta:  4 × 6,4"/45 Mle 1891 tai Mle 1893 -tykkiä 10 × 3,9" tykkiä 8 × 47 mm tykki 4 × 37 mm tykkiä 2 × 18" torpedoputkea
Descartes-luokka oli Ranskan laivaston kahden 1890-luvulla valmistetun aluksen muodostama panssarikansiristeilijäluokka.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Descartes | Ateliers et Chantiers de la Loire | elokuu 1892 | 27. syyskuuta 1894 | heinäkuu 1896 | poistettu 1920 |
| Pascal | Arsenal de Toulon | joulukuu 1893 | 26. syyskuuta 1895 | 1897 | poistettu 1911 |
HMS Implacable (R86)

| HMS Implacable |
| --- | --- |
 HMS Implacable

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  21. helmikuuta 1939
Laskettu vesille:  10. joulukuuta 1942
Palveluskäyttöön:  28. elokuuta 1944
Poistui palveluskäytöstä:  1. syyskuuta 1954
Loppuvaihe:  romutettu 1955
Tekniset tiedot
Uppouma:  23 825 t (kuiva) 32 624 t (kuormattu)
Pituus:  233,6 m
Leveys:  29,18 m
Syväys:  8,8 m
Koneteho:  148 000 shp
Nopeus:  32 solmua
Miehistöä:  1 400
Aseistus
Aseistus:  8 × kaksiputkista 4,5" QF-ilmatorjuntatykkiä 48 × QF 2 naulan ilmatorjuntatykkiä 27 × Oerlikon 20 mm -ilmatorjuntatykkiä 54 lentokonetta
HMS Implacable (viirinumero R86) oli vuonna 1942 vesillelaskettu Implacable-luokan lentotukialus, joka palveli toisessa maailmansodassa.
Valmistus

Alus tilattiin Fairfield Shipbuilding and Engineering Companyltä Govanista Skotlannista osana vuoden 1938 laivasto-ohjelmaa. Sen köli laskettiin 21. helmikuuta 1939 ja alus laskettiin vesille 10. joulukuuta 1942. Alus otettiin palveluskäyttöön 28. elokuuta 1944.